TULTA JERUSALEMISTA
Shalom, rakkaat ystävät! Mukava liittyä seuraanne!
Annoin tämän päivän opetukselle nimen "Voiton vuosi".
Jeshua ilmestyi tähän maailmaan -
hieman yli 2000 vuotta sitten.
Miksi Hän tuli?
Uusi testamentti kertoo, -
että enkeli Gabriel ilmestyi Marialle, joka synnytti Jeshuan.
Enkeli Gabriel sanoi, että Hänelle on annettava nimi Jeshua, -
sillä Hän pelastaisi kansansa sen synneistä.
Sekin on jo voitto.
Jeshua ilmestyi tähän maailmaan -
tuodakseen meille pelastuksen ja lunastuksen.
Jumalan Sana kertoo, että Jeshua voitti vihollisen, saatanan -
antamalla ristillä henkensä meidän kaikkien puolesta.
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Se rakkaus on todellinen voitto.
Rakkaus on se, joka lopulta voittaa.
Rakkauden vastakohta on viha.
Se, joka vihaa, ei satuta vain muita, vaan ennen kaikkea itseään.
Vihaava ihminen ei voi koskaan sanoa itseään voittajaksi.
Sellainen ihminen ei vaella Herran tietä, -
sillä se on rakkauden kautta vaikuttavaa uskoa, -
kuten Gal. 5 sanoo.
Jumala on voittanut saatanan.
Jumalan ei tosin edes tarvitse taistella saatanaa vastaan, -
koska saatana ei ole mitään Jumalan rinnalla.
Jumala on kuitenkin antanut hengellisen voiton lapsilleen.
Olemme enemmän kuin voittajia.
Luetaan yhdessä jakeesta 1. Joh. 5:1 alkaen: -
"Jokainen, joka uskoo, että Jeesus on Kristus, on Jumalasta syntynyt; -
ja jokainen, joka rakastaa häntä, joka on synnyttänyt, -
rakastaa myöskin sitä, joka hänestä on syntynyt.
Siitä me tiedämme, että rakastamme Jumalan lapsia, -
kun rakastamme Jumalaa ja noudatamme hänen käskyjänsä.
Sillä rakkaus Jumalaan on se, että pidämme hänen käskynsä.
Ja hänen käskynsä eivät ole raskaat; -
sillä kaikki, mikä on syntynyt Jumalasta, voittaa maailman; -
ja tämä on se voitto, joka on maailman voittanut, -
meidän uskomme.
Kuka on se, joka voittaa maailman, -
ellei se, joka uskoo, että Jeesus on Jumalan Poika?"
Voitto liitetään tässä rakkauteen, -
ja rakkaus liitetään käskyjen pitämiseen.
Voitto liitetään myös uskoon.
Meidän on tärkeä ymmärtää eräs asia, -
josta puhutaan harvoin.
Harva opettaa tästä syvällisesti ja yksinkertaisesti.
Kun opetamme jakeita 4 ja 5, minä itsekin, -
puhumme yleensä mahtipontisesti siitä, -
miten voitamme uskollamme.
Mutta mitä se tarkoittaa, että uskomme voittaa maailman?
Mitä näemme, kun katsomme maailmaa?
Egoa, itsekkyyttä ja vihaa.
Ihmiset elävät jatkuvassa himossa.
Mikä ero on himolla ja rakkaudella?
Himo sanoo: "minulle, minulle", rakkaus ajattelee muita.
Meillä on Jumalan rakkaus.
Room. 5:5: "...Jumalan rakkaus on vuodatettu meidän sydämiimme -
Pyhän Hengen kautta..."
Jos sanomme rakastavamme Jumalaa, -
rakastamme myös veljiämme -
ja voitamme maailman, jossa ihmiset vihaavat toisiaan.
Ihmiset tekevät mitä vain menestyäkseen tässä maailmassa.
He voivat vaikka myrkyttää toisiaan.
Meidän ei tarvitse tehdä sellaista.
Meidän esikuvamme on Messiaamme Jeshua.
"...kaikki, mikä on syntynyt Jumalasta, voittaa maailman..."
Voitamme siis maailman ennen kaikkea sydämessämme.
Älkää himoitko sitä, mitä on maailmassa, -
koska siinä, joka himoitsee maailmaa, ei ole Isän rakkautta.
Tarkoittaako se puita, ihmisiä, luontoa?
Ei, vaan tämän maailman voimia, joita johtaa saatana.
Kun Adam ja Eeva lankesivat syntiin, -
he eivät käyttäytyneet vastuullisesti Jumalan Sanaa ja käskyä kohtaan, -
ja Jumala karkotti heidät Eedenin puutarhasta.
He oikeastaan antoivat maailman saatanan valtaan.
Toistaiseksi tämä maailma on saatanalle yhtä juhlaa, -
vaikka meihin saatanalla ei ole mitään valtaa.
Fyysisestikin ne paikat, joissa olemme, -
kuten kotimme ja työpaikkamme, kuuluvat Jumalalle.
Olemme Messiaan lähettiläitä, kuten Korinttolaiskirje sanoo.
Ihminen siis antoi itse vallan saatanalle.
Ihminen oli tavallaan kuin Jumala maan päällä.
Jumala oli antanut kaiken ihmisen valtaan.
Ihminen luovutti vallan saatanalle.
Ja nyt saatana hallitsee tätä maailmaa monin keinoin: -
pelolla ja valheella.
Niiden kaikkien perusta on ylpeys.
Ylpeys, pelko, valhe ja kaikki tämä sekasorto.
Mitä apostoli sanoo?
"...kaikki, mikä on syntynyt Jumalasta, voittaa maailman..."
Voitamme maailman ennen kaikkea elämässämme.
Voitamme vanhat tapamme ja kaiken, jonka meidän on voitettava.
Miten me sen teemme? Uskollamme.
"...tämä on se voitto, joka on maailman voittanut, -
meidän uskomme."
Se ei ole vain sitä, että uskoo Jumalaan ja julistaa Jumalan Sanaa.
Uskon perusta on tietysti se, että uskoo Jumalaan ja Jumalaa.
Usko kuitenkin toimii rakkauden kautta.
Siinä ei ole sijaa epäilykselle, -
koska usko toimii Jumalan Sanan mukaan.
Rakkaus antaa anteeksi.
Paavali kuvailee rakkautta 1. Kor. 13:ssa.
Se on kaikkein suurinta.
Tiedämme toki, ettei tässä maailmassa ole helppoa elää.
Joudumme kaikenlaisiin tilanteisiin ja olosuhteisiin, -
joissa joudumme pysähtymään ja antamaan itsellemme aikaa -
käsitellä kaikkea, mitä tapahtuu.
Apostoli Johannes opettaa kuitenkin meille, -
että jos rakastamme Jumalaa, -
rakastamme myös kaikkea, mikä on syntynyt Jumalasta.
Juutalaisuus opettaa, että ihminen, joka luotiin Jumalan kuvaksi, -
on Jumalan ystävä, -
eivät vain juutalaiset, vaan kaikki ihmiset.
Jumala rakastaa ihmistä.
Samoin meidänkin on rakastettava kaikkia luotuja.
Niin voitamme tämän maailman.
Jeshua käski opetuslastensa rakastaa toisiaan.
"Siitä kaikki tuntevat teidät minun opetuslapsikseni."
Meille on annettu voitto, -
ja meillä on vastuu siitä, mitä sillä voitolla teemme.
Olemme voittajia, koska päätösvalta on meillä.
Voimme jättää asian sikseen ja antaa anteeksi, -
voimme pysytellä erossa kaiken maailman kiistoista -
ja voittaa saatanan aseen, pelon.
Tiedämme, että Jumala on rakastanut meitä niin paljon, -
että Hän antoi meille Jeshuan, ainoan Poikansa.
Hän ei säästänyt omaa Poikaansakaan.
Kuinka Hän ei antaisi meille kaikkea muutakin?
Siksi pelolla ei ole sijaa elämässämme.
Voitamme valheen.
Olemmehan saaneet totuuden.
Jeshua sanoi juutalaisille: "Te tulette tuntemaan totuuden, -
ja totuus on tekevä teidät vapaiksi."
Totuus vapauttaa tämän maailman valheista.
Voitamme ylpeyden.
Mehän tiedämme, -
ettemme ole saaneet tätä kaikkea omilla ansioillamme, -
vaan Herran armosta.
Emme silti välttele vastuuta.
Olemme kuitenkin saaneet kaiken Jumalan armosta.
Meillä ei ole mitään syytä ylpeillä.
Jos jostain ylpeilemme, niin Messiaastamme Jeshuasta.
Hän antoi meille iankaikkisen elämän.
Hän antoi syntimme anteeksi ja lunasti meidät.
Hän teki meistä voittajia, kuninkaallisen papiston.
Jeshua on esikuvamme.
Kuten Fil. 2 kertoo, -
Jeshua nöyryytti itsensä ja oli kuuliainen Jumalalle.
Hän vaelsi nöyränä loppuun asti, -
kasvaessaan perheensä parissa, -
palvellessaan ihmisiä ja mennessään ristille.
Hänestä opimme Jumalan nöyryyttä ja voitamme ylpeyden.
Meillä ei todellakaan ole mitään mistä ylpeillä, -
muuta kuin Herramme Jeshuan nimi.
Hän antoi itsensä sovitukseksi puolestamme, -
nousi kuolleista ja vanhurskautti meidät Hengellään.
"...kaikki, mikä on syntynyt Jumalasta, voittaa maailman; -
ja tämä on se voitto, joka on maailman voittanut, meidän uskomme."
Jos rakastamme Jumalaa, -
ilmennämme tässä maailmassa Hänen luonteenlaatuaan.
Käyttäydymme toisia kohtaan -
rakkaudella.
Joskus pitää kyllä olla kovakin.
Joskus meidän on oltava lujia, eikä poiketa oikealle eikä vasemmalle.
Maailma koettelee meitä.
Maailma katsoo, tarkoitammeko tosiaan sitä, mitä sanomme.
Meidän on todellakin joskus näytettävä maailmalle, -
että pysymme päätöksissämme.
Esimerkiksi joutuessamme kiusauksiin -
pysymme totuudessa horjumatta.
Toimimme Jumalan vanhurskaudessa. Sekin on tärkeää.
Mutta, mutta, mutta.
Näytämme Jumalan luonteenlaadun tälle maailmalle.
Kohtelemme ihmisiä rakkaudella, -
sillä Jumalan luonne on rakkaus.
Toimimme oikeudenmukaisesti.
Emme tietenkään valehtele.
Mielessäni on myös toinen mielenkiintoinen asia.
"...tämä on se voitto, joka on maailman voittanut, -
meidän uskomme."
Sitä ennen puhutaan käskyistä.
1. Joh. 5:2: "Siitä me tiedämme, että rakastamme Jumalan lapsia, -
kun rakastamme Jumalaa ja noudatamme hänen käskyjänsä."
"Ja hänen käskynsä eivät ole raskaat," sanoo Jumalan Sana.
Ne eivät ole raskaat niille, jotka rakastavat Jumalaa.
Emme noudata käskyjä omalla voimallamme, -
vaan Pyhän Hengen avulla.
Jeshua sanoi Joh. 14:15:ssä: -
"Jos te minua rakastatte, niin te pidätte minun käskyni."
Hän ei sano meitä palvelijoikseen, vaan ystävikseen.
Meidän on pidettävä Jumalan käskyt, -
enkä puhu nyt siitä, onko käskyjä 613 -
vai ne kymmenen, jotka Mooses sai Siinain vuorella, -
vai Jeshuan mainitsemat kaksi: -
"Rakasta Herraa, sinun Jumalaasi, kaikesta sydämestäsi -
ja kaikesta sielustasi ja kaikesta voimastasi ja kaikesta mielestäsi, -
ja lähimmäistäsi niinkuin itseäsi."
Aloitetaan siitä, mitä Jeshua sanoi.
Rakastamme Jumalaa, koska Hän rakasti meitä ensin.
Siitä puhutaan 1. Joh. 4:13 alkaen: -
"Siitä me tiedämme pysyvämme hänessä ja hänen pysyvän meissä, -
että hän on antanut meille Henkeänsä.
Ja me olemme nähneet ja todistamme, -
että Isä on lähettänyt Poikansa maailman Vapahtajaksi.
Joka tunnustaa, että Jeesus on Jumalan Poika, -
hänessä Jumala pysyy, ja hän Jumalassa.
Ja me olemme oppineet tuntemaan ja me uskomme sen rakkauden, -
mikä Jumalalla on meihin.
Jumala on rakkaus, ja joka pysyy rakkaudessa, se pysyy Jumalassa, -
ja Jumala pysyy hänessä.
Näin on rakkaus tullut täydelliseksi meissä, -
että meillä olisi turva tuomiopäivänä; -
sillä sellainen kuin hän on, sellaisia mekin olemme tässä maailmassa.
Pelkoa ei rakkaudessa ole, vaan täydellinen rakkaus karkoittaa pelon, -
sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Noudatamme siis käskyjä ja rakastamme Jumalaa.
Teemme sen ilman pelkoa.
Rakastamme Jumalaa, koska Hän rakasti meitä.
Kaipaamme takaisin Hänen rakkauteensa.
Ajattelin sitä tänään. Haluamme taas rakastaa Jumalaa!
Se on voitto!
Maailma on täynnä kiusauksia, ansoja ja harhapolkuja.
Haluamme kuitenkin noudattaa Jumalan käskyjä.
Siten osoitamme rakkautemme Jumalalle.
Niin voitamme.
Meillä on Messiaan julistus hengellisessä maailmassa.
Meidän tehtävämme on olla voittajia.
Me voitamme pitämällä Hänen käskynsä -
ja rakastamalla Jumalaa ja Jumalan lapsia.
Vielä yksi voittoon liittyvä asia.
2. Kor. 2:12.
Tämäkin on tärkeä ymmärtää.
Jos olet valinnut Herran tien, -
et koskaan häpeile etkä harmittele.
Jos olet päättänyt palvella Herraa, Hänen Voideltuaan Jeshuaa, -
voitat aina.
2. Kor. 2:12: -
"Tultuani Trooaaseen julistamaan Kristuksen evankeliumia -
avautui minulle ovi työhön Herrassa, -
mutta minä en saanut lepoa hengessäni, -
kun en tavannut Tiitusta, veljeäni.
Sentähden sanoin heille jäähyväiset ja lähdin Makedoniaan."
Tässäkin näemme Jumalan rakkauden ja Paavalin vastuuntunnon.
Hän lähti matkalle ystävineen.
Hän ei kuitenkaan löytänyt Tiitusta.
Hän jätti kaiken ja lähti Makedoniaan, -
koska hän ei saanut lepoa hengessään.
"Sentähden sanoin heille jäähyväiset."
Hän jätti sen, mikä oli hänelle tärkeää, -
sen oven, jonka Herra oli hänelle avannut, -
sen rakkauden tähden, jota hän tunsi Tiitusta kohtaan.
Tiitus oli hänen hengellinen poikansa.
Siinä meille esikuva.
Kunpa olisimme ensimmäisten apostolien kaltaisia!
"Sentähden sanoin heille jäähyväiset ja lähdin Makedoniaan.
Mutta kiitos olkoon Jumalan, -
joka aina kuljettaa meitä voittosaatossa Kristuksessa -
ja meidän kauttamme joka paikassa tuo ilmi hänen tuntemisensa tuoksun!"
Jumala käytti häntä voimallisesti Makedoniassakin.
"Sillä me olemme Kristuksen tuoksu Jumalalle -
sekä pelastuvien että kadotukseen joutuvien joukossa: -
näille tosin kuoleman haju kuolemaksi, -
mutta noille elämän tuoksu elämäksi. Ja kuka on tällaiseen kelvollinen?
Sillä me emme ole niinkuin nuo monet, -
jotka myyskentelevät Jumalan sanaa; -
vaan puhtaasta mielestä, niinkuin Jumalan vaikutuksesta, -
Jumalan edessä, me Kristuksessa puhumme."
Hän sanoo, että meidän voittomme on Messiaan evankeliumi.
Voittomme on Jeshuan evankeliumi.
Jotkut kuitenkin käyttävät sitä hyväkseen.
He eivät tee sitä puhtain sydämin.
"...emme ole niinkuin nuo monet, jotka myyskentelevät Jumalan sanaa."
He käyvät siis kauppaa Jumalan Sanalla.
Emme puhu siksi, että saisimme siitä rahaa.
Puhumme evankeliumia, koska se on voittomme -
kaikkina aikoina.
Evankeliumi on voitto aina ja ikuisesti.
Jos puhut sitä sydämesi pohjasta, voitat.
Jos pidät Jeshuan käskyt, olet Hänen ystävänsä.
Jos olet Hänen ystävänsä, ymmärrät olevasi voittaja.
Hän sanoo meitä ystävikseen.
Olemme Hänen todistajiaan ja Hänen evankeliuminsa levittäjiä.
Saatanan vastustuksella ei ole mitään merkitystä.
Se evankeliumi, jota viemme ja elämme, -
ja jota edustamme ihmiskunnan edessä, -
antaa meille voiman ja voiton.
Evankeliumi julistaa -
Herran Jeshuan voittoa.
Evankeliumi kertoo, että Jumala lähetti Poikansa -
ja Hänen Poikansa voitti vihollisen, saatanan.
Meillä ei ole mitään pelättävää. Olemme enemmän kuin voittajia.
Emme myyskentele Jumalan Sanaa, -
"vaan puhtaasta mielestä, niinkuin Jumalan vaikutuksesta, -
Jumalan edessä, me Kristuksessa puhumme."
Siirrytään vielä Heprealaiskirjeeseen.
Olemme päässeet aika syvällisiin asioihin, -
mutta ne ovat silti yksinkertaisia.
Hepr. 2:14: -
"Koska siis lapsilla on veri ja liha, -
tuli hänkin niistä yhtäläisellä tavalla osalliseksi, -
että hän kuoleman kautta kukistaisi sen, jolla oli kuolema vallassaan, -
se on: perkeleen, -
ja vapauttaisi kaikki ne, jotka kuoleman pelosta -
kautta koko elämänsä olivat olleet orjuuden alaisia."
Heprealaiskirjeen luonteen perusteella uskon, -
että Paavali kirjoitti sen -
ja lähetti sen Israelin maahan.
Hän sanoo, että Jeshua tuli osalliseksi lihasta ja verestä.
Hänestä tuli ihminen, vaikka Hän oli Jumalan Poika, -
Jumalan Sana.
Hän kukisti kuolemansa kautta sen, -
jolla oli kuolema vallassaan, perkeleen.
Hän vapautti meidät orjuudesta.
Pelko on orjuutta.
Hän vapautti meidät pelosta.
Hän päästi meidät vapaiksi.
Hän on voittomme. Evankeliumi on voittomme.
En tiedä, mitä te nyt käytte läpi, mutta sanon teille: -
Rakastakaamme toisiamme!
Noudattakaamme Herramme Jeshuan käskyjä!
Näyttäkäämme uskomme, ei vain sanoin, vaan myös teoin!
Tehkäämme ja kuulkaamme, kuten Israelin kansa sanoi.
Vaikka emme aina edes ymmärtäisi sitä, -
tottelemme silti Hänen Sanaansa.
Tiedämme, että Hän tahtoo meidän parastamme.
Rukoilen teidän kaikkien puolesta, -
että Jumalan Sana toteutuisi teissä -
ja että Jumalan tahto toteutuisi tässä maailmassa teidän kauttanne.
Siunatkoon Jumala teitä ja täyttäköön teidät Pyhällä Hengellä, -
niin että tuntisitte voittonne ja käyttäytyisitte kuin voittajat, -
jotka kuuluvat Jeshua Messiaalle tässä maailmassa.
Shalom Jerusalemista!
Suomennos: Hannele Lehtoranta